Larissa Keat

D **Larissa Rebecca Keat** (* 1989 z Länzburg) isch e schwyzerisch-amerikaanischi Schauspiileri, Reschiseeri un Perfoormeri.

## Lääbe
D Larissa Keat isch as elteri vu zwoo Deechtere vun eme US-amerikaanische Vater un ere Schwyzer Mueter z Länzburg uf d Wält chuu. Ufgwagse isch si in dr Hauptsach z Siglistorf, eme chlaine Doorf an dr Gränze zue Dytschland. Syter 2013 läbt si z Hamburg, wu si fir iire Schauspiilstuudium aanezoogen isch.

No dr Matura 2009 an dr Kantoonsschuel Bade het si dr chinschtlerisch Voorkuurs an dr Zürcher Hoochschuel vu dr Chinscht gmacht, wu si au ne Stuudium in Szenografy aagfange het. Noch eme Joor het si s Stuudium gwägslet un het e Uusbildig zue Schauspiileri vu 2013 bis 2016 am Schauspiil-Stuudio Frese z Hamburg gmacht.

Iri eerschte Schauspiilerfaarige het si im «Atelier Kunterbunt» mit elf Joor gmacht. Derno isch si aacht Joor lang Ensemblemitgliid im Junge Theater Bade gsii. Syt ire Uusbildig schafft si as freii Schauspiileri un Perfoormeri, me het si unter anderem am Dytsche Schauspiilhuus Hamburg (Reschy: Schorsch Kamerun), uf Kampnagel Hamburg (Koreografy: Patricia Carolin Mai) un am Junge Schauspiilhuus Züri oder am DAS Theater an der Effingerstrasse chenne sää.

En andere Dail vu iire Aarbet isch ire Schaffe in dr Freie Szeene, wu si verschiideni aigeni Stugg derfiir gschriibe un uf d Biini broocht het (*#Die Kapsel**, NowHere Land)*.

Mit dr Performance *Rally Against Radicalisation* z Marrakesch un z Marseille het si zum eerschte Mool usserhalb vum dytsche Sproochruum gschafft.

## as Schauspiileri
### Theater
* 2011: *Candide* vum Voltaire am Theater Neumarkt, Reschy: Florian Huber
* 2012: *Romulus der Grosse* vum Friedrich Dürrenmatt, Jungs Theater Bade, Reschy: David Imhoof
* 2015: *Bier für Frauen* vu dr Felicia Zeller, Regie: Saskia Kaufmann
* 2016: *Kristina und Descartes* vum Josh Goldberg, Salontheater Eppendorf
* 2017: *Katastrophenstimmung* vum Schorsch Kamerun am Dytsche Schauspiilhuus Hamburg, Reschy: Schorsch Kamerun
* 2018: *Darwins Slipslop* vum Josh Goldberg, Salontheater Eppendorf
* 2018–2019: *Nachspielzeit* vum Jan Sobrie, Jungs Schauspiilhuus Züri, Reschy: Jan Sobrie
* 2019: *Ein Bild von Lydia* no Lukas Hartmann, DAS Theater an der Effingerstrasse, Bärn, Reschy: Markus Keller
* 2019: *Einer flog übers Kuckucksnest* no Ken Kesey, DAS Theater an der Effingerstrasse, Bärn, Reschy: Alexander Kratzer
* 2020: *Smith & Wesson - Rachels grosses Wagnis* vum Alessandro Baricco, DAS Theater an der Effingerstrasse, Bärn, Regie: Markus Keller
* 2020: *Der Übergang*, Immersives Theater, Freie Szene Schleswig-Holstein, Reschy: Johanna Sara Schmidt, Hatto ter Hazeborg

### Film
* 2012: *Wenn es einfach schwierig wird*, Imagefilm, Reschy: Jürg Ebe
* 2016: *Mona*, Bachelorfilm, Reschy: Sonja Presich
* 2018: *Die andere Seite*, Episoode *Das Haus der Seelen*, TV-Seerie, TLC, Reschy: Florian Anders
* 2018: *Zahltag*, SAE Abschlussfilm, Reschy: Alexander Lobinski
* 2019: *Amaia, 29*, Independent Chuurzfilm, Reschy: Madhu Chandra
* 2020: *Mosaik Teaser*, Tapir Filmatelier

## Anderi chinschtlerischi Aarbete

### as Reschiseeri
* 2016: *#DieKapsel*, Theaterperformance, Hamburger Sprechwerk / Monsun-Theater Hamburg

### as Perfoormeri
* 2015: *Nearly There*, Danztheater vu dr Gruppe *Bassedanse*, Mojo Club Hamburg
* 2016: *Catan Allay*, Danzstugg, Kampnagel, Koreografy: Patricia Carolin Mai
* 2017: *PartitanZ*, Performance am Lunatic Festival Lüneburg, Konzäpt: Marit Persiel
* 2018: *Rally Against Radicalisation*, Performance im effetlige Ruum, Marrakesch/Hamburg/Marseille, Koreografy: Dace Jonele
* 2019–2020: *Dann gibt es nur eins!* noch em Wolfgang Borchert, Freiluftperformance im Rame vum Hiroshima Maandaag un dr Bonhoeffer Dääg (St. Petri Chilche Hamburg)

### as Sprächeri
* 2012: *Ohrenweide*, Audiowalk, Theaterspektakel Züri
* 2017: Live Heerspiil, Krimi Komplizen, Nachtasyl Hamburg
* 2018: Aus: *Du und ich und alle anderen Kinder* vum Bart Moeyaert, Lauschzeit, Jungs Schauspiilhuus Züri
* 2020: Poetische Byydraag *Die Elbe*, Wolfgang Borchert, NDR-Kultur

### Synkronisazioon
* 2020: *Alizée* in dr Schwyzer Seerie *HELVETICA*, SRF

### Aigeni Brodukzioone
* 2012: *Engel*, Chinderstugg, Täxt/Spiil
* 2016: *#DieKapsel*, Theaterperformance, Hamburger Sprechwerk/Monsun-Theater Hamburg, Kunzäpt- un Täxtmitaarbet/Brodukzioon/Reschy
* 2016: *S´Goldige Nüteli*, Chinderstugg, Täxt/Spiil
* 2018: *NowHere Land! – Oder wo der Bartli den Most holt*, Theaterrecherche, Monsun-Theater Hamburg, Idee/Täxt/Brodukzioon/Spiil/Co-Reschy

## Weblink

* Larissa Keat Agäntuurprofiil
* 
* 
* 

## Fueßnote